"As ek mismoedig is wil ek net eet" | SARIE
"As ek mismoedig is wil ek net eet"
"Ek weet ek moenie my troos in kos soek nie, maar as ek terneergedruk voel of ontsteld is, gryp ek dadelik na iets soets. Ek proe skaars wat ek eet, maar as ek weer sien, is 'n hele boks koekies daarmee heen! Ek raak ál vetter en voel ek het nie meer beheer oor my gewig of emosies nie. Wat moet ek doen?" – SARIE-leser.
Kenner Dr. Marjanne Senekal (hoof: afdeling menslike voeding, fakulteit gesondheidswetenskappe aan die Universiteit van Kaapstad en skrywer van Love My Body Love Myself)
1. Moenie kosse koop waaraan jy jou vergryp nie. (As jy dit vir jou gesin koop, bêre dit diep weg. Dit moet moeite wees om dit uit te haal.)
2. As jy 'n koekie neem, pak die pakkie eers diep weg voor jy die koekie eet. Herhaal die proses vir elke nuwe koekie. Dit gee jou kans om te dink oor wat jy doen en om te besluit om dalk iets anders te doen.
3. Verplig jouself om "vergrypkosse" met 'n mes en vurk uit 'n bord te eet. Selfs koekies en sjokolade. Jy lag dalk vir jouself, wat die situasie kan ontlont.
4. Maak reëls, soos: Jy moet eers om die huis loop voor jy iets eet. Dit gee jou dink-kans oor hoekom jy régtig wil eet.
5. Koop gesonde versnaperings soos vetvrye jogurt vir daardie eetgiere.
6. As jy 'n eetbui voel aankom, doen iets anders om dit te vermy. Maak vooraf 'n lys moontlikhede en plak dit waar jou oog maklik daarop sal val. Luister musiek, stap, bel 'n vriendin of visualiseer 'n situasie uit die verlede wat jou baie goed laat voel het.
qKqFDq ynzjdflhtloc, [url=http://fxxieuxskvrm.com/]fxxieuxskvrm[/url], [link=http://xpnjzalrmmva.com/]xpnjzalrmmva[/link], http://jnpnmqtpqvsb.com/
4xJWZo teiypnvtvapc, [url=http://yvlnhcnylilh.com/]yvlnhcnylilh[/url], [link=http://mzavgzbbtnrc.com/]mzavgzbbtnrc[/link], http://gktjosxbbkfu.com/